Skam (telesaila)

***Skam*** (norvegiar ahoskera: ; ) Norvegiako web serie bat da. Hartvig Nissen institutuko, Osloko Frogner distrituko eskola aberats batean ikasten duten gazte batzuen eguneroko bizitza kontatzen du. NRKko taldean dagoen NRK P3k produzitua izan zen.

Denboraldi bakoitza pertsonaia desberdin batean zentratzen da, gaur egungo gazteen arazoetan arreta jarriz. Telesailak gai hauen inguruan dagoen estigma ezabatu eta haien inguruko eztabaida bat irekitzen du. Lantzen diren gaien artean hauexek daude: identitatearekin arazoak, harreman erromantiko/sexualak, homosexualitatea, erlijioa, buruko gaitzak, eskola jazarpena, abusua, cyberbullyng-a eta elikadura nahaste jokabideak, besteak beste.

Skamek kritika eta ikusleen aitorpena jaso zituen jorratu zituen gaiengatik. Norvegiako hizkuntza eta kultura internazionalki bultzatzeagatik goraipatua izan zen, baita erabilitako formatu eta zabaltze sistema bereziagatik ere. Norvegiako hainbat sari jaso ditu, ohorezko narrazio dramatikoa, kontakizun formatu berritzailea, gidoia, zuzendaritza eta aktoreen antzezlanengatik. Telesailaren arrakastak beste herrialdeetan *remake*-ak egitea ahalbidetu du, baita jatorriko gidoiak dituen lau liburu eta blooperrak argitaratzea ere.

## Kontzeptua 
Astearen hasieran klip bat, elkarrizketa bat edo sare sozialetako mezu bat argitaratzen da *Skam*en web orrian. Egunero argitaratzen dira edukiak eta ostiralean material guztia klipekin bateratzen dira. Pertsonaia nagusia aldatzen doa denboraldiaren arabera eta bakoitzak bere sare soziala du ikusleek jarrai ditzaketena. Telesailak publikoarekin elkarreragina ahalbidetzen du atal osoan zehar. Formatu hau NKR P3ren beste serie batzuetan ere erabili da, Blank eta Lovleg telesailetan esaterako.

## Aktoreak 
## Atalak 
### 1. Denboraldia 
Lehenengo denboraldiak 11 atal ditu eta 16 urteko neska gazte bat da pertsonaia nagusia, Eva Mohn.

Denboraldia Eva eta bere bikotekide Jonas Vasquezen erlazioren inguruan da. Bere lagunek ere garrantzia izango dute Sana, Chris, Vilde eta Noora, bigarren denboraldiko pertsonaia nagusia izango dena. Istorioan zehar gai desberdinak lantzen dira: feminismoa, bakardadea, dependentzia emozionala, erlazio toxikoak, promiskuitatea, laguntasuna eta islamofobia.

### 2. Denboraldia 
Bigarren denboraldia Noora Sætre eta William Magnussonen arteko erlazioan oinarritzen da. Bi pertsonaien arteko maitasun bizia kontatzen du, izan ere bi pertsonaien izaerak aurkakoak dira. Laguntasuna, feminismoa, elikadura nahaste jokabideak, irudi pertsonala, biolentzia, bortxaketak eta Europan dagoen errefuxiatuen migrazio krisia Norvegiako demokraziarekin loturik. Noora eta Williamen arteko erlazioak hirugarren eta laugarren denboraldietan jarraitzen du. Thomas Hayes (William "Willhelm" Magnusson) 3.denboraldian joan egin zen *Elven* telesailan sartzeko. 4.denboraldiko azkeneko hiru ataletan berriro agertzen da.

### 3. Denboraldia 
Hirugarren denboraldiak 10 atal ditu eta Isak Valtersen da pertsonaia nagusia. Istorioa Even Bach Næshimekin duen erlazioan oinarritzen da. Denboraldi honetan homosexualitatea, identitate sexuala, erlijioa, laguntasuna eta gaixotasun mentalak jorratzen dira. Internazionalki denboraldirik ezagunena da LGBT komunitateari eman dion ahotsari esker.

### 4. Denboraldia 
Laugarren denboraldia azkenekoa da, 10 atalez dago osaturik eta pertsonaia nagusia Sana Bakkoush da. Denboraldi honetan islam erlijioa, irudi pertsonalaren suntsipena, cyberbullying-a, ezinezko maitasuna, laguntasuna eta Norvegiako Russ ospakizuna jorratzen dira.

Telesaileko azkeneko atalean “klipez klip” pertsonaiez aldatzen doa denboraldirik ez duten pertsonaietara. Istorio horietan gurasoen alkoholismoa, bankuekiko zorrak, maitasunari ezetz esatea, jeloskortasuna, laguntasuna, harremanetan elkarrenganako babesa eta abandonuari beldurra azaltzen dira.

## Harrera 
Bataz beste, gutxi gorabehera 192.000 ikusle izan zituen lehenengo denboraldiak, NRK TV Online-en historiako atalik ikusiena izanik. Telesailak kritika onak izan zituen abusu sexualak bezalako gaiak tratatzeagatik.

Hirugarren denboraldian zehar ikusle internazionalak bereganatzea lortu zuen, hori dela eta NKRri ingelesezko azpitituluak jartzea eskatu zitzaion. Eskakizunak errefusatu egin ziren erabiltzen diren musika lizentziekin egon zitezkeen arazoak zirela eta.

## Egokitzapenak 
Beste herrialdetan egin diren egokitzapen guztiek formatu originala jarraitu dute: egunero web orri ofizialean klip, sare sozialeko postak edo/eta pertsonaien arteko mezuak eseki dira, astearen amaieran klip guztiak batu eta atal oso moduan argitaratzen dira.

## Sariak eta izendapenak 
## Erreferentziak